title: Komisjoni rakendusmäärus (EL) nr 714/2011, 20. juuli 2011 , millega kehtestatakse asutamislepingu I lisas loetlemata kaupadena eksporditavate munade ja munarebude suhtes kohaldatavad toetusemäärad

text:
               21.7.2011

               ET

               Euroopa Liidu Teataja

               L 190/70

         KOMISJONI RAKENDUSMÄÄRUS (EL) nr 714/2011,
   20. juuli 2011,
   millega kehtestatakse asutamislepingu I lisas loetlemata kaupadena eksporditavate munade ja munarebude suhtes kohaldatavad toetusemäärad
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 164 lõiget 2,
   ning arvestades järgmist:

               (1)

               Määruse (EÜ) nr 1234/2007 artikli 162 lõike 1 punktis b nähakse ette, et nimetatud määruse artikli 1 lõike 1 punktis s viidatud ning I lisa XIX osas loetletud toodete rahvusvahelises kaubanduses ja liidus kehtiva hinna vahe võib katta eksporditoetuse abil, kui neid kaupu eksporditakse nimetatud määruse XX lisa V osas loetletud kaupadena.

               (2)

               Komisjoni 29. juuni 2010. aasta määruses (EL) nr 578/2010, millega rakendatakse nõukogu määrust (EÜ) nr 1216/2009 teatavate asutamislepingu I lisas loetlemata kaupadena eksporditavate põllumajandussaaduste ja -toodete eksporditoetuste andmise süsteemi ning nende toetussummade kinnitamise kriteeriumide osas, (2) on sätestatud tooted, mille suhtes tuleks kehtestada toetusemäär, mida kohaldatakse juhul, kui neid tooteid eksporditakse määruse (EÜ) nr 1234/2007 XX lisa V osas loetletud kaupadena.

               (3)

               Määruse (EL) nr 578/2010 artikli 14 lõike 1 kohaselt tuleb toetusemäär iga kõnealuse põhisaaduste 100 kg kohta kehtestada ajavahemikuks, mis võrdub ajavahemikuga, mis on ette nähtud toetuste määramiseks samade toodete eksportimiseks töötlemata kujul.

               (4)

               Määruse (EÜ) nr 1234/2007 artikli 162 lõikes 2 nähakse ette, et kaubas sisalduva toote eksporditoetus ei tohi ületada toetust, mida kohaldatakse nimetatud toote eksportimise korral edasise töötlemiseta.

               (5)

               Praegu kohaldatavad toetused on kehtestatud komisjoni rakendusmäärusega (EL) nr 401/2011 (3). Kuna kehtestada tuleks uued toetused, tuleks kõnealune määrus seepärast kehtetuks tunnistada.

               (6)

               Põllumajandusturgude ühise korralduse komitee ei ole eesistuja määratud tähtaja jooksul oma arvamust esitanud,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 578/2010 I lisas ja määruse (EÜ) nr 1234/2007 I lisa XIX osas loetletud ning määruse (EÜ) nr 1234/2007 XX lisa V osas loetletud kaupadena eksporditavate põhisaaduste suhtes kohaldatavad toetusemäärad sätestatakse vastavalt käesoleva määruse lisale.
   Artikkel 2
   Rakendusmäärus (EL) nr 401/2011 tunnistatakse kehtetuks.
   Artikkel 3
   Käesolev määrus jõustub 21. juulil 2011.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuli 2011

            Komisjoni nimel presidendi eest

            ettevõtluse ja tööstuse peadirektor

         Heinz ZOUREK

      (1)  ELT L 299, 16.11.2007, lk 1.

      (2)  ELT L 171, 6.7.2010, lk 1.

      (3)  ELT L 105, 21.4.2011, lk 14.

      LISA

         Asutamislepingu I lisas loetlemata kaupadena eksporditavate munade ja munarebude suhtes alates 21. juulist 2011 kohaldatavad toetusemäärad

                  (EUR/100 kg)

                  CN-kood

                  Kirjeldus

                  Sihtkoht (1)

                  Toetusemäär

                  0407 00

                  Linnumunad (koorega), värsked, konserveeritud või kuumtöödeldud:

                  – kodulindude munad:

                  0407 00 30

                  – – muud:

                              a)

                              CN-koodiga 3502 11 90 või 3502 19 90 ovoalbumiini eksportimisel

                  02

                  0,00

                  03

                  19,00

                  04

                  0,00

                              b)

                              Muu kauba eksportimisel

                  01

                  0,00

                  0408

                  Kooreta linnumunad ja munakollased, värsked, kuivatatud, vees või aurus keedetud, külmutatud või muul viisil töödeldud (suhkru- või muu magusainelisandiga või ilma):

                  – rebud:

                  0408 11

                  – – kuivatatud:

                  ex 0408 11 80

                  – – – inimtoiduks kõlblik:

                  magustamata

                  01

                  74,00

                  0408 19

                  – – muud:

                  – – – inimtoiduks kõlblik:

                  ex 0408 19 81

                  – – – – vedelal kujul:

                  magustamata

                  01

                  22,00

                  ex 0408 19 89

                  – – – – külmutatud:

                  magustamata

                  01

                  22,00

                  – muud:

                  0408 91

                  – – kuivatatud:

                  ex 0408 91 80

                  – – – inimtoiduks kõlblik:

                  magustamata

                  01

                  38,00

                  0408 99

                  – – muud:

                  ex 0408 99 80

                  – – – inimtoiduks kõlblik:

                  magustamata

                  01

                  9,00

         (1)  Sihtkohad on järgmised:

                  01

                  kolmandad riigid. Šveitsi ja Liechtensteini puhul ei kohaldata neid määrasid Euroopa Ühenduse ja Šveitsi Konföderatsiooni 22. juuli 1972. aasta lepingu protokolli nr 2 I ja II tabelis loetletud kaupade suhtes;

                  02

                  Kuveit, Bahrein, Omaan, Katar, Araabia Ühendemiraadid, Jeemen, Türgi, Hongkongi erihalduspiirkond ja Venemaa;

                  03

                  Lõuna-Korea, Jaapan, Malaisia, Tai, Taiwan ja Filipiinid;

                  04

                  kõik sihtkohad välja arvatud Šveits ning numbrite 02 ja 03 all toodud sihtkohad.


title: Komisjoni rakendusmäärus (EL) nr 366/2013, 22. aprill 2013 , millega kiidetakse heaks toimeaine Bacillus firmus I-1582 kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa  EMPs kohaldatav tekst

text:
                  23.4.2013

                  ET

                  Euroopa Liidu Teataja

                  L 111/30

         KOMISJONI RAKENDUSMÄÄRUS (EL) nr 366/2013,
         22. aprill 2013,
         millega kiidetakse heaks toimeaine Bacillus firmus I-1582 kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
         ning arvestades järgmist:

                     (1)

                     Vastavalt määruse (EÜ) nr 1107/2009 artikli 80 lõike 1 punktile a kohaldatakse nõukogu direktiivi 91/414/EMÜ (2) nende toimeainete heakskiitmise menetluse ja tingimuste suhtes, mille kohta on enne 14. juunit 2011 vastu võetud otsus kooskõlas nimetatud direktiivi artikli 6 lõikega 3. Bacillus firmus I-1582 puhul on määruse (EÜ) nr 1107/2009 artikli 80 lõike 1 punkti a tingimused täidetud komisjoni otsusega 2011/123/EL (3).

                     (2)

                     Kooskõlas direktiivi 91/414/EMÜ artikli 6 lõikega 2 esitas äriühing Bayer CropScience AG 4. augustil 2010 Prantsusmaale taotluse toimeaine Bacillus firmus I-1582 kandmiseks direktiivi 91/414/EMÜ I lisasse. Otsusega 2011/123/EL kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas loetletud andmete ja teabega seotud nõuetele.

                     (3)

                     Kõnealuse toimeaine mõju inimeste ja loomade tervisele ning keskkonnale taotleja kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas esialgse hindamisaruande 12. juulil 2011.

                     (4)

                     Esialgse hindamisaruande on läbi vaadanud liikmesriigid ja Euroopa Toiduohutusamet (edaspidi „toiduohutusamet”). Toiduohutusamet esitas komisjonile oma järeldused toimeaine Bacillus firmus I-1582 (4) pestitsiidina kasutamise riskihindamist käsitleva eksperdiarvamuse kohta 20. augustil 2012. Liikmesriigid ja komisjon vaatasid esialgse hindamisaruande ja toiduohutusameti järeldused läbi toiduahela ja loomatervishoiu alalises komitees ning 15. märtsil 2013 vormistati komisjoni lõplik läbivaatamisaruanne Bacillus firmus I-1582 kohta.

                     (5)

                     Mitmest senisest uuringust on ilmnenud, et Bacillus firmus I-1582 sisaldavad taimekaitsevahendid võivad eeldatavasti üldjoontes vastata direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusviiside korral. Seepärast on asjakohane Bacillus firmus I-1582 heaks kiita.

                     (6)

                     Enne toimeaine heakskiitmist tuleks jätta piisav ajavahemik, et liikmesriigid ja huvitatud isikud saaksid teha ettevalmistusi heakskiitmisest tulenevate uute nõuete täitmiseks.

                     (7)

                     Ilma et see piiraks määruses (EÜ) nr 1107/2009 sätestatud kohustusi, mis kaasnevad toimeaine heakskiitmisega, ja võttes arvesse eriolukorda, mille põhjustas üleminek direktiivilt 91/414/EMÜ määrusele (EÜ) nr 1107/2009, kohaldatakse järgmist. Liikmesriikidele tuleks pärast toimeaine heakskiitmist anda kuus kuud aega Bacillus firmus I-1582 sisaldavate taimekaitsevahendite lubade läbivaatamiseks. Liikmesriikidel tuleks vajaduse korral lubasid muuta, need asendada või tagasi võtta. Erandina kõnealusest tähtajast tuleks ette näha pikem ajavahemik iga taimekaitsevahendit ja iga selle kavandatud kasutusala käsitlevate täielike, direktiivi 91/414/EMÜ III lisa kohaste ajakohastatud toimikute esitamiseks ja hindamiseks kooskõlas ühtsete põhimõtetega.

                     (8)

                     Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (5) raames hinnatud toimeainete direktiivi 91/414/EMÜ I lisasse kandmise kogemused on näidanud, et seoses andmetele juurdepääsuga võib tekkida raskusi kehtivate lubade omanike kohustuste tõlgendamisega. Raskuste vältimiseks tulevikus on vaja täpsustada liikmesriikide kohustused, eelkõige kohustus kontrollida, kas loa omanik on tõendanud, et kõnealuse direktiivi II lisa nõuetele vastav toimik on kättesaadav. Selline täpsustamine ei too liikmesriikidele ega loaomanikele kaasa uusi kohustusi, võrreldes kõnealuse direktiivi I lisa muutmiseks seni vastu võetud direktiividega või määrustega, millega kiidetakse heaks toimeaineid.

                     (9)

                     Määruse (EÜ) nr 1107/2009 artikli 13 lõike 4 kohaselt tuleks komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (6) lisa vastavalt muuta.

                     (10)

                     Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiitmine
            I lisas esitatud toimeaine Bacillus firmus I-1582 kiidetakse heaks vastavalt kõnealuses lisas sätestatud tingimustele.

            Artikkel 2
            Taimekaitsevahendite uuestihindamine

               1.   Liikmesriigid muudavad vajaduse korral määruse (EÜ) nr 1107/2009 kohaselt toimeainena Bacillus firmus I-1582 sisaldavate taimekaitsevahendite kehtivaid lube või tühistavad need 31. märtsiks 2014.
               Liikmesriigid veenduvad nimetatud tähtpäevaks eelkõige selles, et käesoleva määruse I lisas sätestatud tingimused on täidetud, välja arvatud nimetatud lisa erisätete veerus nimetatud tingimused, ning et loaomanikul on vastavalt määruse (EÜ) nr 1107/2009 artiklis 62 ja direktiivi 91/414/EMÜ artikli 13 lõigetes 1–4 sätestatud tingimustele olemas kõnealuse direktiivi II lisa nõuetele vastav toimik või juurdepääs sellele.

               2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab Bacillus firmus I-1582 kas ainsa toimeainena või ühena mitmest toimeainest, mis kõik on hiljemalt 30. septembriks 2013 kantud rakendusmääruse (EL) nr 540/2011 lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse käesoleva määruse I lisa erisätete osa. Kõnealuse hindamise alusel teevad liikmesriigid kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele.
               Pärast otsustamist toimivad liikmesriigid järgmiselt:

                           a)

                           kui taimekaitsevahend sisaldab Bacillus firmus I-1582 ainsa toimeainena, muudavad vajaduse korral luba või tühistavad selle hiljemalt 31. märtsiks 2015, või

                           b)

                           kui toode sisaldab Bacillus firmus I-1582 ühena mitmest toimeainest, muudavad vajaduse korral luba või tühistavad selle hiljemalt 31. märtsiks 2015 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse või millega asjaomane toimeaine või asjaomased toimeained on heaks kiidetud, olenevalt sellest, kumb kuupäev on hilisem.

            Artikkel 3
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.

            Artikkel 4
            Jõustumine ja kohaldamine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Seda kohaldatakse alates 1. oktoobrist 2013.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. aprill 2013

                  Komisjoni nimel

                  president

               José Manuel BARROSO

            (1)  ELT L 309, 24.11.2009, lk 1.

            (2)  EÜT L 230, 19.8.1991, lk 1.

            (3)  ELT L 49, 24.2.2011, lk 40.

            (4)  EFSA Journal 2012; 10(9):2868. Kättesaadav internetis: www.efsa.europa.eu

            (5)  EÜT L 366, 15.12.1992, lk 10.

            (6)  ELT L 153, 11.6.2011, lk 1.

            I LISA

                        Üldnimetus, tunnuskoodid

                        IUPACi nimetus

                        Puhtus (1)

                        Heakskiitmise kuupäev

                        Heakskiitmise aegumine

                        Erisätted

                           Bacillus firmus I-1582
                        Kogu number CNCMI-1582

                        Ei kohaldata

                        Minimaalne sisaldus: 7,1 × 1010 CFU/g

                        1. oktoober 2013

                        30. september 2023

                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 15. märtsil 2013 alalises toiduahela ja loomatervishoiu komitees Bacillus firmus I-1582 kohta koostatud läbivaatamisaruande järeldusi, eelkõige selle I ja II liidet.
                        Üldhindamisel peavad liikmesriigid pöörama erilist tähelepanu käitajate ja töötajate kaitsele, pidades silmas seda, et Bacillus firmus I-1582 võib tekitada ülitundlikkust.
                        Vajaduse korral peavad kasutustingimused sisaldama ohu vähendamise meetmeid.

               (1)  Täiendavad andmed toimeaine tunnusandmete ja kirjelduse kohta on esitatud läbivaatamisaruandes.

            II LISA
            Rakendusmääruse (EL) nr 540/2011 lisa B osasse lisatakse järgmine kanne:

                           Number

                           Üldnimetus, tunnuskoodid

                           IUPACi nimetus

                           Puhtus (*1)

                           Heakskiitmise kuupäev

                           Heakskiitmise aegumine

                           Erisätted

                           „36

                              Bacillus firmus I-1582
                           Kogu number CNCMI-1582

                           Ei kohaldata

                           Minimaalne sisaldus: 7,1 × 1010 CFU/g

                           1. oktoober 2013

                           30. september 2023

                           Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 15. märtsil 2013 alalises toiduahela ja loomatervishoiu komitees Bacillus firmus I-1582 kohta koostatud läbivaatamisaruande järeldusi, eelkõige selle I ja II liidet.
                           Üldhindamisel peavad liikmesriigid pöörama erilist tähelepanu käitajate ja töötajate kaitsele, pidades silmas seda, et Bacillus firmus I-1582 võib tekitada ülitundlikkust.
                           Vajaduse korral peavad kasutustingimused sisaldama ohu vähendamise meetmeid.”

               (*1)  Täiendavad andmed toimeaine olemuse ja spetsifikatsiooni kohta on esitatud läbivaatamisaruandes.


title: Komisjoni rakendusmäärus (EL) 2015/1502, 8. september 2015, millega kehtestatakse e-identimise vahendite usaldusväärsuse tasemete minimaalsed tehnilised kirjeldused ja menetlused vastavalt Euroopa Parlamendi ja nõukogu määruse (EL) nr 910/2014 (e-identimise ja e-tehingute jaoks vajalike usaldusteenuste kohta siseturul) artikli 8 lõikele 3 (EMPs kohaldatav tekst)

text:
               9.9.2015

               ET

               Euroopa Liidu Teataja

               L 235/7

         KOMISJONI RAKENDUSMÄÄRUS (EL) 2015/1502,
   8. september 2015,
   millega kehtestatakse e-identimise vahendite usaldusväärsuse tasemete minimaalsed tehnilised kirjeldused ja menetlused vastavalt Euroopa Parlamendi ja nõukogu määruse (EL) nr 910/2014 (e-identimise ja e-tehingute jaoks vajalike usaldusteenuste kohta siseturul) artikli 8 lõikele 3
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 23. juuli 2014. aasta määrust (EL) nr 910/2014 (e-identimise ja e-tehingute jaoks vajalike usaldusteenuste kohta siseturul ja millega tunnistatakse kehtetuks direktiiv 1999/93/EÜ), (1) eriti selle artikli 8 lõiget 3,
   ning arvestades järgmist:

               (1)

               Määruse (EL) nr 910/2014 artiklis 8 on sätestatud, et e-identimise süsteemis, millest on teavitatud artikli 9 lõike 1 kohaselt, määratakse süsteemi raames väljastatud e-identimise vahendite madal, märkimisväärne ja/või kõrge usaldusväärsuse tase.

               (2)

               Minimaalsete tehniliste kirjelduste, standardite ja menetluste kindlaksmääramine on hädavajalik, et tagada usaldusväärsuse tasemete üksikasjade ühene mõistmine ja kindlustada koostalitlusvõime teatatud e-identimise süsteemide riigisiseste usaldusväärsuse tasemete vastavusse viimisel artikli 8 kohaste usaldusväärsuse tasemetega, nagu on sätestatud määruse (EL) nr 910/2014 artikli 12 lõike 4 punktis b.

               (3)

               Käesolevas rakendusaktis sätestatud kirjeldustes ja menetlustes on lähtutud rahvusvahelisest standardist ISO/IEC 29115, mis on peamine rahvusvaheline standard e-identimise vahendite usaldusväärsuse tasemete valdkonnas. Määruse (EL) nr 910/2014 sisu erineb siiski nimetatud rahvusvahelisest standardist eeskätt identiteedi tõestamise ja kontrollimise nõuete osas, aga ka selles osas, kuidas võetakse arvesse erinevusi liikmesriikide identiteedisüsteemide ja ELis samal otstarbel kasutatavate vahendite vahel. Kuigi käesoleva dokumendi lisa toetub nimetatud rahvusvahelisele standardile, ei tuleks seal seetõttu konkreetselt viidata standardi ISO/IEC 29115 sisule.

               (4)

               Käesoleva määruse koostamisel kasutati kõige otstarbekamaks peetud tulemuspõhist lähenemisviisi ning seda on näha ka terminite ja mõistete määratlustest. Neis võetakse arvesse määruse (EL) nr 910/2014 eesmärki e-identimise vahendite usaldusväärsuse tasemete puhul. Seepärast tuleks käesolevas rakendusaktis sätestatud kirjelduste ja menetluste juurutamisel võtta täiel määral arvesse nii suurprojekti STORK ja selle raames välja töötatud kirjeldusi kui ka standardi ISO/IEC 29115 määratlusi ja mõisteid.

               (5)

               Olenevalt sellest, millises kontekstis tuleb identiteedi tõestamise mõnd aspekti kontrollida, võivad autoriteetsed allikad olla erinevad (nt registrid, dokumendid, organid jms). Eri liikmesriikides võivad autoriteetsed allikad olla erinevad isegi siis, kui kontekst on sarnane.

               (6)

               Identiteedi tõestamise ja kontrollimise nõuetes tuleks arvestada erinevate süsteemide ja tavadega ning tagada samas vajaliku usalduse loomiseks piisavalt kõrge usaldusväärsuse tase. Seetõttu peaks varem muul otstarbel kui e-identimise vahendite väljastamiseks kasutatud menetluste heakskiitmise eeltingimuseks olema kinnitus, et nende menetluste puhul on täidetud vastava usaldusväärsuse taseme jaoks ette nähtud nõuded.

               (7)

               Tavaliselt kasutatakse teatavaid autentimistegureid, milleks võib olla ühissaladus, füüsiline seade või füüsiline atribuut. Autentimisprotsessi turvalisuse suurendamiseks tuleks siiski soodustada rohkemate, eelistatavalt eri kategooriatesse kuuluvate autentimistegurite kasutamist.

               (8)

               Käesolev määrus ei tohiks mõjutada juriidiliste isikute esindamise õigust. Lisas tuleks siiski ette näha nõuded füüsiliste ja juriidiliste isikute e-identimise vahendite sidumiseks.

               (9)

               Tuleks tunnustada infoturbe ja teenuste juhtimise süsteemide olulisust ning tunnustatud metoodikate kasutamise ja standardites (nt ISO/IEC 27000 ja standardisari ISO/IEC 20000) esitatud põhimõtete rakendamise olulisust.

               (10)

               Samuti tuleks arvesse võtta liikmesriikide häid tavasid usaldusväärsuse tasemete vallas.

               (11)

               Rahvusvahelistel standarditel põhinev IT-turbe sertifitseerimine on oluline vahend, et kontrollida toote turvalisuse vastavust käesolevas rakendusaktis sätestatud nõuetele.

               (12)

               Määruse (EL) nr 910/2014 artiklis 48 osutatud komitee ei esitanud arvamust oma esimehe kehtestatud tähtaja jooksul,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Teatatud e-identimise süsteemi alusel väljastatud e-identimise vahendite madal, märkimisväärne või kõrge usaldusväärsuse tase määratakse kindlaks lisas sätestatud kirjelduste ja menetluste põhjal.
   2.   Lisas esitatud kirjeldusi ja menetlusi kasutatakse teatatud e-identimise süsteemi alusel väljastatud e-identimise vahendite usaldusväärsuse taseme täpsustamiseks, määrates selleks kindlaks järgmiste komponentide usaldatavuse ja kvaliteedi:

               a)

               väljastamine käesoleva määruse lisa punktis 2.1 sätestatud tähenduses vastavalt määruse (EL) nr 910/2014 artikli 8 lõike 3 punktile a;

               b)

               e-identimise vahendite haldamine käesoleva määruse lisa punktis 2.2 sätestatud tähenduses vastavalt määruse (EL) nr 910/2014 artikli 8 lõike 3 punktidele b ja f;

               c)

               autentimine käesoleva määruse lisa punktis 2.3 sätestatud tähenduses vastavalt määruse (EL) nr 910/2014 artikli 8 lõike 3 punktile c;

               d)

               haldamine ja korraldamine käesoleva määruse lisa punktis 2.4 sätestatud tähenduses vastavalt määruse (EL) nr 910/2014 artikli 8 lõike 3 punktidele d ja e.

         3.   Kui teatatud e-identimise süsteemi alusel väljastatud e-identimise vahendid vastavad usaldusväärsuse kõrgema taseme nõudele, eeldatakse, et nad vastavad samale nõudele ka usaldusväärsuse madalama taseme puhul.
   4.   Kui lisa asjaomases osas ei ole sätestatud teisiti, peavad konkreetse usaldusväärsuse taseme saavutamiseks olema nõuded täidetud kõigi komponentide puhul, mis on lisas loetletud seoses e-identimise süsteemi alusel väljastatud e-identimise vahendi selle usaldusväärsuse tasemega.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. september 2015

            Komisjoni nimel

            president

         Jean-Claude JUNCKER

      (1)  ELT L 257, 28.8.2014, lk 73.

      LISA

         Teatatud e-identimise süsteemi alusel väljastatud e-identimise vahendite usaldusväärsuse madala, märkimisväärse ja kõrge taseme minimaalsed tehnilised kirjeldused ja menetlused

      1.   Kasutatud mõisted

      Käesolevas lisas kasutatakse järgmisi mõisteid:
      1)   „autoriteetne allikas”– mis tahes allikas, ükskõik millises vormis, mille puhul võib kindel olla, et sealt saadavad andmed, teave ja/või tõendid on täpsed ja neid saab kasutada identiteedi tõendamiseks;
      2)   „autentimistegur”– tegur, mille puhul on kinnitatud tema seotus konkreetse isikuga ja mis kuulub ühte järgmistest kategooriatest:
      a)   „millegi omamisel põhinev autentimistegur”– autentimistegur, mille puhul peab subjekt tõendama, et tal on see olemas;
      b)   „teabel põhinev autentimistegur”– autentimistegur, mille puhul peab subjekt tõendama, et ta teab seda;
      c)   „olemuslik autentimistegur”– autentimistegur, mis põhineb füüsilise isiku füüsilisel omadusel ja mille puhul peab subjekt tõendama, et tal on see füüsiline omadus;
      3)   „dünaamiline autentimine”– elektrooniline protsess, mille käigus kasutatakse krüpteerimist või muid meetodeid, mis võimaldavad nõudluspõhiselt luua elektroonilise tõendi, et subjekt valdab või omab identimisandmeid, ning mis muutub iga kord, kui subjekt autenditakse subjekti identiteeti kontrollivas süsteemis;
      4)   „infoturbe haldamise süsteem”– protsesside ja menetluste kogum, mille eesmärk on viia infoturbega seotud riskid vastuvõetavale tasemele.
      2.   Tehnilised kirjeldused ja menetlused

      Käesolevas lisas kirjeldatud tehniliste kirjelduste ja menetluste komponente kasutatakse selleks, et teha kindlaks, kuidas kohaldatakse e-identimise süsteemi alusel väljastatud e-identimise vahendite suhtes määruse (EL) nr 910/2014 artikli 8 nõudeid ja kriteeriume.
      2.1.   Väljastamine

      2.1.1.   Taotluse esitamine ja registreerimine

                  Usaldusväärsuse tase

                  Vajalikud komponendid

                  Madal

                              1.

                              Veendutakse, et taotluse esitaja on teadlik e-identimise vahendi kasutamise tingimustest.

                              2.

                              Veendutakse, et taotluse esitaja on teadlik e-identimise vahendi kasutamisega seotud soovituslikest ettevaatusabinõudest.

                              3.

                              Kogutakse identiteedi tõestamiseks ja kontrollimiseks vajalikud identiteediandmed.

                  Märkimisväärne

                  Sama kui madala taseme puhul.

                  Kõrge

                  Sama kui madala taseme puhul.

            2.1.2.   Identiteedi tõestamine ja kontrollimine (füüsilise isiku puhul)

                  Usaldusväärsuse tase

                  Vajalikud komponendid

                  Madal

                              1.

                              Võib eeldada, et isikul on väidetava identiteedi kohta tõendid, mida tunnustab liikmesriik, kus e-identimise vahendi saamise taotlus esitatakse.

                              2.

                              Võib eeldada, et tõendid on ehtsad või autoriteetse allika andmetel olemas ning tõendid tunduvad olevat kehtivad.

                              3.

                              Autoriteetsele allikale tuginedes on teada, et väidetav identiteet on olemas, ning võib eeldada, et see identiteet on ka tegelikult isikul, kes väidab selle endal olevat.

                  Märkimisväärne

                  Lisaks madala taseme nõuetele peab olema täidetud üks punktides 1–4 loetletud tingimus:

                              1.

                              on kontrollitud, et isikul on oma väidetava identiteedi kohta tõendid, mida tunnustab liikmesriik, kus e-identimise vahendi saamise taotlus esitatakse, ja tal on väidetav identiteet ka tegelikult,
                              ning
                              tõendeid on kontrollitud, et veenduda nende ehtsuses, või on tõendid autoriteetse allika andmetel olemas ja seotud reaalse isikuga
                              ning
                              võetud on meetmed minimeerimaks riski, et isiku väidetav identiteet ei ole tema tegelik identiteet; sealjuures võetakse arvesse näiteks tõendi kadumise, varastamise, selle kehtivuse peatamise, tühistamise või aegumise riski,
                              või

                              2.

                              liikmesriigis, kus dokument on väljastatud, esitatakse registreerimisprotsessi käigus identiteeti tõendav dokument, mis osutub olevat seotud isikuga, kes selle esitab,
                              ning
                              võetud on meetmed minimeerimaks riski, et isiku väidetav identiteet ei ole tema tegelik identiteet; sealjuures võetakse arvesse näiteks dokumentide kadumise, varastamise, nende kehtivuse peatamise, tühistamise või aegumise riski,
                              või

                              3.

                              kui menetlus, mida avalik-õiguslik või eraõiguslik isik on samas liikmesriigis varem kasutanud muul otstarbel kui e-identimise vahendite väljastamiseks, tagab samaväärse usaldusväärsuse taseme kui punktis 2.1.2 sätestatud märkimisväärne usaldusväärsuse tase, ei pea registreerimise eest vastutav isik varasemaid menetlusi kordama, kui usaldusväärsuse samaväärsust kinnitab Euroopa Parlamendi ja nõukogu määruse (EÜ) nr 765/2008 (1) artikli 2 lõikes 13 osutatud vastavushindamisasutus või samaväärne asutus,
                              või

                              4.

                              kui e-identimise vahend väljastatakse märkimisväärse või kõrge usaldusväärsuse tasemega kehtiva teatatud e-identimise vahendi põhjal ning võttes arvesse isiku identimisandmete muutumise riske, ei ole identiteedi tõestamise ja kontrollimise protsessi vaja korrata. Kui aluseks võetavast e-identimise vahendist ei ole teavitatud, peab märkimisväärset või kõrget usaldusväärsuse taset kinnitama määruse (EÜ) nr 765/2008 artikli 2 lõikes 13 osutatud vastavushindamisasutus või samaväärne organ.

                  Kõrge

                  Täidetud peavad olema kas punkti 1 või 2 nõuded.

                              1.

                              Lisaks märkimisväärse taseme nõuetele peab olema täidetud üks punktides a–c loetletud tingimus:

                                          a)

                                          kui on kontrollitud, et isikul on fotoga või biomeetriline identimist võimaldav tõend, mida tunnustab liikmesriik, kus esitatakse taotlus e-identimise vahendi saamiseks, ja see tõend vastab väidetavale identiteedile, veendutakse, et tõend on autoriteetse allika andmetel kehtiv,
                                          ning
                                          taotluse esitaja samasus väidetava identiteediga tuvastatakse, võrreldes isiku üht või mitut füüsilist omadust autoriteetse allikaga,
                                          või

                                          b)

                                          kui menetlus, mida avalik-õiguslik või eraõiguslik isik on samas liikmesriigis varem kasutanud muul otstarbel kui e-identimise vahendite väljastamiseks, tagab samaväärse usaldusväärsuse taseme kui punktis 2.1.2 sätestatud kõrge usaldusväärsuse tase, ei pea registreerimise eest vastutav isik varasemaid menetlusi kordama, kui usaldusväärsuse samaväärsust kinnitab määruse (EÜ) nr 765/2008 artikli 2 lõikes 13 osutatud vastavushindamisasutus või samaväärne asutus,
                                          ning
                                          võetakse meetmeid tõendamaks, et varasema menetluse tulemused kehtivad endiselt,
                                          või

                                          c)

                                          kui e-identimise vahend väljastatakse kõrge usaldusväärsuse tasemega kehtiva teatatud e-identimise vahendi põhjal ning võttes arvesse isiku identimisandmete muutumise riske, ei ole identiteedi tõestamise ja kontrollimise protsessi vaja korrata. Kui aluseks võetavast e-identimise vahendist ei ole teavitatud, peab kõrget usaldusväärsuse taset kinnitama määruse (EÜ) nr 765/2008 artikli 2 lõikes 13 osutatud vastavushindamisasutus või samaväärne organ,
                                          ning
                                          võetakse meetmeid tõendamaks, et teatatud e-identimise vahendi väljastamise varasema menetluse tulemused kehtivad endiselt,

                                    või

                              2.

                              kui taotluse esitaja ei esita fotoga või biomeetrilist identimist võimaldavat tunnustatud tõendit, kohaldatakse samasugust menetlust nagu kasutatakse sellise tunnustatud fotoga või biomeetrilist identimist võimaldava tõendi saamiseks riigisisesel tasemel registreerimise eest vastutava isiku liikmesriigis.

            2.1.3.   Identiteedi tõestamine ja kontrollimine (juriidiliste isikute puhul)

                  Usaldusväärsuse tase

                  Vajalikud komponendid

                  Madal

                              1.

                              Juriidilise isiku väidetavat identiteeti tõendatakse tõendi alusel, mida tunnustab liikmesriik, kus e-identimise vahendi saamise taotlus esitatakse.

                              2.

                              Tõend tundub olevat kehtiv ning võib eeldada, et see on ehtne või autoriteetse allika andmetel olemas, kui juriidilise isiku lisamine autoriteetsesse allikasse on vabatahtlik ja seda reguleerib juriidilise isiku ja autoriteetse allika vaheline kokkulepe.

                              3.

                              Autoriteetse allika andmetel ei ole juriidilise isiku seisund selline, mis takistaks teda kõnealuse juriidilise isikuna tegutsemast.

                  Märkimisväärne

                  Lisaks madala taseme nõuetele peab olema täidetud üks punktides 1–3 loetletud tingimus.

                              1.

                              Juriidilise isiku väidetavat identiteeti tõendatakse tõendite alusel, mida tunnustab liikmesriik, kus e-identimise vahendi saamise taotlus esitatakse, ja milles on kirjas juriidilise isiku nimi, õiguslik vorm ja (vajaduse korral) registreerimisnumber,
                              ning
                              tõendit kontrollitakse, et veenduda, kas see on ehtne või autoriteetse allika andmetel olemas, kui juriidilise isiku lisamine autoriteetsesse allikasse on nõutav, et juriidiline isik saaks oma valdkonnas tegutseda,
                              ning
                              võetud on meetmed minimeerimaks riski, et väidetav identiteet ei ole juriidilise isiku tegelik identiteet; sealjuures võetakse arvesse näiteks dokumentide kadumise, varastamise, nende kehtivuse peatamise, tühistamise või aegumise riski,
                              või

                              2.

                              kui menetlus, mida avalik-õiguslik või eraõiguslik isik on samas liikmesriigis varem kasutanud muul otstarbel kui e-identimise vahendite väljastamiseks, tagab samaväärse usaldusväärsuse taseme kui punktis 2.1.3 sätestatud märkimisväärne usaldusväärsuse tase, ei pea registreerimise eest vastutav isik varasemaid menetlusi kordama, kui usaldusväärsuse samaväärsust kinnitab määruse (EÜ) nr 765/2008 artikli 2 lõikes 13 osutatud vastavushindamisasutus või samaväärne asutus,
                              või

                              3.

                              kui e-identimise vahend väljastatakse märkimisväärse või kõrge usaldusväärsuse tasemega kehtiva teatatud e-identimise vahendi põhjal, ei ole identiteedi tõestamise ja kontrollimise protsessi vaja korrata. Kui aluseks võetavast e-identimise vahendist ei ole teavitatud, peab märkimisväärset või kõrget usaldusväärsuse taset kinnitama määruse (EÜ) nr 765/2008 artikli 2 lõikes 13 osutatud vastavushindamisasutus või samaväärne organ.

                  Kõrge

                  Lisaks märkimisväärse taseme nõuetele peab olema täidetud üks punktides 1–3 loetletud tingimus.

                              1.

                              Juriidilise isiku väidetavat identiteeti tõendatakse tõendite alusel, mida tunnustab liikmesriik, kus e-identimise vahendi saamise taotlus esitatakse, ja milles on kirjas juriidilise isiku nimi, õiguslik vorm ja vähemalt üks kordumatu tunnus, mida kasutatakse riigi sees juriidilise isiku tähistamiseks,
                              ning
                              tõendeid on kontrollitud veendumaks, et need on autoriteetse allika andmetel kehtivad,
                              või

                              2.

                              kui menetlus, mida avalik-õiguslik või eraõiguslik isik on samas liikmesriigis varem kasutanud muul otstarbel kui e-identimise vahendite väljastamiseks, tagab samaväärse usaldusväärsuse taseme kui punktis 2.1.3 sätestatud kõrge usaldusväärsuse tase, ei pea registreerimise eest vastutav isik varasemaid menetlusi kordama, kui usaldusväärsuse samaväärsust kinnitab määruse (EÜ) nr 765/2008 artikli 2 lõikes 13 osutatud vastavushindamisasutus või samaväärne asutus,
                              ning
                              võetakse meetmeid tõendamaks, et nimetatud eelmise menetluse tulemused kehtivad endiselt,
                              või

                              3.

                              kui e-identimise vahend väljastatakse kõrge usaldusväärsuse tasemega kehtiva teatatud e-identimise vahendi põhjal, ei ole identiteedi tõestamise ja kontrollimise protsessi vaja korrata. Kui aluseks võetavast e-identimise vahendist ei ole teavitatud, peab kõrget usaldusväärsuse taset kinnitama määruse (EÜ) nr 765/2008 artikli 2 lõikes 13 osutatud vastavushindamisasutus või samaväärne organ,
                              ning
                              võetakse meetmeid tõendamaks, et teatatud e-identimise vahendi väljastamise varasema menetluse tulemused kehtivad endiselt.

            2.1.4.   Füüsiliste ja juriidiliste isikute e-identimise vahendite seostamine

      Vajaduse korral kehtivad füüsilise isiku e-identimise vahendi ja juriidilise isiku e-identimise vahendi omavahelise seostamise (edaspidi „seostamine”) suhtes järgmised tingimused.

                  1)

                  Seostamist peab olema võimalik peatada ja/või kehtetuks tunnistada. Seostamistsüklit (st aktiveerimist, peatamist, uuendamist, kehtetuks tunnistamist) hallatakse riiklikult tunnustatud menetluste kohaselt.

                  2)

                  Füüsiline isik, kelle e-identimise vahend on seostatud juriidilise isiku e-identimise vahendiga, võib delegeerida seostamisest tulenevad toimingud riiklikult tunnustatud menetluse kohaselt teisele füüsilisele isikule. Vastutavaks jääb siiski füüsiline isik, kes toimingud delegeeris.

                  3)

                  Seostamine toimub järgmiselt.

                              Usaldusväärsuse tase

                              Vajalikud komponendid

                              Madal

                                          1.

                                          Kontrollitakse, et juriidilise isiku nimel tegutseva füüsilise isiku identiteet on tõestatud vähemalt madala usaldusväärsuse taseme nõuete kohaselt.

                                          2.

                                          Seostamine on toimunud riiklikult tunnustatud menetluse kohaselt.

                                          3.

                                          Autoriteetse allika andmetel ei ole füüsilise isiku seisund selline, mis takistaks teda juriidilise isiku nimel tegutsemast.

                              Märkimisväärne

                              Lisaks madala taseme punktile 3 peavad olema täidetud järgmised tingimused.

                                          1.

                                          Kontrollitakse, et juriidilise isiku nimel tegutseva füüsilise isiku identiteedi tõestamine on toimunud märkimisväärse või kõrge usaldusväärsuse tasemega.

                                          2.

                                          Seostamine on toimunud riiklikult tunnustatud menetluse kohaselt, mille tulemusena registreeriti seostamine autoriteetses allikas.

                                          3.

                                          Seostatust on kontrollitud autoriteetse allika teabe põhjal.

                              Kõrge

                              Lisaks madala taseme punktile 3 ja märkimisväärse taseme punktile 2 peavad olema täidetud järgmised tingimused.

                                          1.

                                          Kontrollitakse, et juriidilise isiku nimel tegutseva füüsilise isiku identiteedi tõestamine on toimunud kõrge usaldusväärsuse tasemega.

                                          2.

                                          Seostatust on kontrollitud kordumatu tunnuse põhjal, mida kasutatakse riigi sees juriidilise isiku tähistamiseks, ja füüsilist isikut tähistava autoriteetsest allikast pärit kordumatu teabe põhjal.

            2.2.   E-identimise vahendite haldamine

      2.2.1.   E-identimise vahendite tunnused ja disain

                  Usaldusväärsuse tase

                  Vajalikud komponendid

                  Madal

                              1.

                              E-identimise vahend kasutab vähemalt üht autentimistegurit.

                              2.

                              E-identimise vahend on kavandatud selliselt, et selle väljastaja võtab mõistlikke meetmeid veendumaks, et vahendit kasutatakse ainult selle isiku kontrolli all või selle isiku poolt, kelle oma see on.

                  Märkimisväärne

                              1.

                              E-identimise vahend kasutab vähemalt kaht eri kategooriate autentimistegurit.

                              2.

                              E-identimise vahend on kavandatud selliselt, et võib eeldada, et seda kasutatakse vaid selle isiku kontrolli all või selle isiku poolt, kelle oma see on.

                  Kõrge

                  Lisaks märkimisväärsele tasemele peavad olema täidetud järgmised tingimused.

                              1.

                              E-identimise vahend on kaitstud kopeerimise ja manipuleerimise ning suure ründepotentsiaaliga ründajate vastu.

                              2.

                              E-identimise vahend on kavandatud selliselt, et selle omanik saab seda kindlalt kaitsta teiste isikute poolse kasutamise eest.

            2.2.2.   Väljastamine, üleandmine ja aktiveerimine

                  Usaldusväärsuse tase

                  Vajalikud komponendid

                  Madal

                  Pärast väljastamist antakse e-identimise vahend üle sellise mehhanismi kaudu, mille puhul võib eeldada, et vahend jõuab vaid selle isikuni, kellele see on mõeldud.

                  Märkimisväärne

                  Pärast väljastamist antakse e-identimise vahend üle sellise mehhanismi kaudu, mille puhul võib eeldada, et vahend antakse üle vaid selle isiku kätte, kellele see kuulub.

                  Kõrge

                  Aktiveerimisprotsessi käigus kontrollitakse, et e-identimise vahend anti üle vaid selle isiku kätte, kellele ta kuulub.

            2.2.3.   Kehtivuse peatamine, kehtetuks tunnistamine ja taasaktiveerimine

                  Usaldusväärsuse tase

                  Vajalikud komponendid

                  Madal

                              1.

                              E-identimise vahendi kehtivust on võimalik kiiresti ja tõhusalt peatada ja/või see kehtetuks tunnistada.

                              2.

                              Olemas on meetmed, mille abil takistatakse ilma loata kehtivuse peatamist, kehtetuks tunnistamist ja/või uuesti aktiveerimist.

                              3.

                              Uuesti aktiveerimine toimub ainult siis, kui endiselt on täidetud samad usaldusväärsuse nõuded kui enne kehtivuse peatamist või kehtetuks tunnistamist.

                  Märkimisväärne

                  Sama kui madala taseme puhul.

                  Kõrge

                  Sama kui madala taseme puhul.

            2.2.4.   Uuendamine ja asendamine

                  Usaldusväärsuse tase

                  Vajalikud komponendid

                  Madal

                  Võttes arvesse isiku identiteediandmete muutumise riske, peavad uuendamine ja asendamine vastama samadele usaldusväärsuse nõuetele kui esialgne identiteedi tõestamine ja kontrollimine või põhinema sama või kõrgema usaldusväärsuse tasemega kehtival e-identimise vahendil.

                  Märkimisväärne

                  Sama kui madala taseme puhul.

                  Kõrge

                  Lisaks madalale tasemele peavad olema täidetud järgmised tingimused.
                  Kui uuendamine või asendamine põhineb kehtival e-identimise vahendil, kontrollitakse identiteediandmeid autoriteetsest allikast.

            2.3.   Autentimine

      Selles punktis keskendutakse autentimismehhanismi kasutamisega seotud ohtudele ning loetletakse iga usaldusväärsuse taseme nõuded. Käesoleva punkti tähenduses loetakse turvameetmed konkreetse taseme riskidega vastavuses olevaiks.
      2.3.1.   Autentimismehhanism

      Järgmises tabelis on esitatud nõuded igale sellise autentimismehhanismi usaldusväärsuse tasemele, mille kaudu füüsiline või juriidiline isik kasutab e-identimise vahendit selleks, et kinnitada oma isikusamasust tuginevale isikule.

                  Usaldusväärsuse tase

                  Vajalikud komponendid

                  Madal

                              1.

                              Enne isiku identiteediandmete loovutamist tuleb usaldusväärselt kontrollida e-identimise vahendit ja selle kehtivust.

                              2.

                              Kui isiku identiteediandmed on salvestatud autentimismehhanismi osana, peab see teave olema turvatud, et kaitsta seda kadumise või rikkumise, sh väljaspool võrku analüüsimise eest.

                              3.

                              Autentimismehhanism rakendab e-identimise vahendi kontrollimiseks turvameetmeid, et oleks väga ebatõenäoline, et baasoskustest suurema ründepotentsiaaliga ründaja suudaks näiteks mõistatamise, pealtkuulamise, taasesituse või side manipuleerimise abil autentimismehhanismi häirida.

                  Märkimisväärne

                  Lisaks madalale tasemele peavad olema täidetud järgmised tingimused.

                              1.

                              Enne isiku identiteediandmete loovutamist tuleb e-identimise vahendit ja selle kehtivust usaldusväärselt kontrollida dünaamilise autentimisega.

                              2.

                              Autentimismehhanism rakendab e-identimise vahendi kontrollimiseks turvameetmeid, et oleks väga ebatõenäoline, et keskmise ründepotentsiaaliga ründaja suudaks näiteks mõistatamise, pealtkuulamise, taasesituse või side manipuleerimise abil autentimismehhanismi häirida.

                  Kõrge

                  Lisaks märkimisväärsele tasemele peavad olema täidetud järgmised tingimused.
                  Autentimismehhanism rakendab e-identimise vahendi kontrollimiseks turvameetmeid, et oleks väga ebatõenäoline, et suure ründepotentsiaaliga ründaja suudaks näiteks mõistatamise, pealtkuulamise, taasesituse või side manipuleerimise abil autentimismehhanismi häirida.

            2.4.   Haldamine ja korraldamine

      Kõik osalised, kes osutavad piiriüleselt e-identimisega seotud teenust (edaspidi „teenuseosutajad”), peavad kasutama dokumenteeritud infoturbe haldamise tavasid, põhimõtteid, lähenemisviise riskihaldusele ja muid tunnustatud turvameetmeid, et asjaomaste liikmesriikide e-identimise süsteemide juhtimisega tegelevad asutused saaksid olla kindlad, et kasutatakse tõhusaid tegutsemisviise. Punktis 2.4 loetakse kõik nõuded/komponendid konkreetse taseme riskidega vastavuses olevaiks.
      2.4.1.   Üldsätted

                  Usaldusväärsuse tase

                  Vajalikud komponendid

                  Madal

                              1.

                              Käesoleva määrusega hõlmatud põhiteenuse osutajaks on liikmesriigi õigusega tunnustatud riigiasutus või juriidiline üksus, millel on kindlakskujunenud struktuur ja mis on täiesti tegev kõigis teenuse osutamise seisukohast asjakohastes aspektides.

                              2.

                              Teenuseosutajad täidavad kõiki õigusaktidest tulenevaid nõudeid, mis nende suhtes kehtivad seoses teenuse käitamise ja osutamisega, kaasa arvatud teabe liigid, mille kohta võib päringuid esitada, kuidas toimub identiteedi tõestamine ning millist teavet ja kui kaua tuleb säilitada.

                              3.

                              Teenuseosutajad peavad tõendama oma suutlikkust tulla toime kahjude eest vastutamise riskiga ning piisavate rahaliste vahendite olemasolu tegevuse jätkamiseks ja teenuste osutamiseks.

                              4.

                              Teenuseosutajad vastutavad kõigi teistelt üksustelt tellitud kohustuste täitmise eest ja süsteemi põhimõtete järgmise eest, nagu oleksid nad ise neid ülesandeid täitnud.

                              5.

                              E-identimise süsteemide puhul, mis ei ole loodud riigi seadusega, peab olemas olema tõhus tegevuse lõpetamise kava. Sellises kavas tuleb käsitleda teenuse osutamise korrakohast lõpetamist või teenuse osutamise üleminekut teisele teenuseosutajale, asjaomaste asutuste ja lõppkasutajate teavitamist ning seda, kuidas andmikke süsteemi põhimõtete kohaselt kaitstakse, säilitatakse ja hävitatakse.

                  Märkimisväärne

                  Sama kui madala taseme puhul.

                  Kõrge

                  Sama kui madala taseme puhul.

            2.4.2.   Avaldatud teatised ja kasutajatele mõeldud teave

                  Usaldusväärsuse tase

                  Vajalikud komponendid

                  Madal

                              1.

                              Avaldatud kujul on olemas teenuse määratlus, mis hõlmab kõiki tingimusi ja tasusid, kaasa arvatud teenuse kasutamise võimalikke piiranguid. Teenuse määratlus peab sisaldama privaatsuspõhimõtteid.

                              2.

                              Kehtestada tuleb asjakohased tegevuspõhimõtted ja kord tagamaks, et teenuse kasutajaid teavitatakse õigeaegselt ja usaldusväärselt kõigist muudatustest teenuse määratluses ja kõigis kohaldatavates tingimustes ning konkreetse teenuse privaatsuspõhimõtetes.

                              3.

                              Kehtestada tuleb asjakohased tegevuspõhimõtted ja kord, mis võimaldavad teabenõuetele täielikult ja korrektselt vastata.

                  Märkimisväärne

                  Sama kui madala taseme puhul.

                  Kõrge

                  Sama kui madala taseme puhul.

            2.4.3.   Infoturbe haldus

                  Usaldusväärsuse tase

                  Vajalikud komponendid

                  Madal

                  Infoturvariskide haldamiseks ja juhtimiseks on olemas tõhus infoturbe halduse süsteem.

                  Märkimisväärne

                  Lisaks madalale tasemele peavad olema täidetud järgmised tingimused.
                  Infoturbe halduse süsteem järgib infoturvariskide haldamise ja juhtimise juurdunud standardeid ja põhimõtteid.

                  Kõrge

                  Sama kui märkimisväärse taseme puhul.

            2.4.4.   Andmete säilitamine

                  Usaldusväärsuse tase

                  Vajalikud komponendid

                  Madal

                              1.

                              Asjakohased andmed talletatakse ja neid säilitatakse, kasutades tõhusat teabehaldussüsteemi ning võttes arvesse andmekaitse ja andmete säilitamise suhtes kohaldatavaid õigusakte ja sellega seotud häid tavasid.

                              2.

                              Andmeid säilitatakse, kuivõrd see on lubatud riigi õigusaktidega või muu riikliku halduskorraldusega, ja kaitstakse seni, kuni nad on vajalikud auditeerimiseks ja turvalisuse rikkumistega seotud uurimiste tarbeks ning säilitamiseks; pärast seda hävitatakse andmed turvaliselt.

                  Märkimisväärne

                  Sama kui madala taseme puhul.

                  Kõrge

                  Sama kui madala taseme puhul.

            2.4.5.   Ruumid ja personal

      Järgmises tabelis on esitatud nõuded, millele peavad vastama ruumid ja personal ning vajaduse korral allhankijad, kes täidavad käesolevas määruses kirjeldatud ülesandeid. Iga nõude täitmine on proportsionaalne pakutava usaldusväärsuse tasemega seotud riski tasemega.

                  Usaldusväärsuse tase

                  Vajalikud komponendid

                  Madal

                              1.

                              Olemas on menetlused, millega tagatakse, et personal ja allhankijad on oma ülesannete täitmiseks piisavalt koolitatud, kvalifitseeritud ja kogenud.

                              2.

                              Teenuse nõuetekohaseks käigushoidmiseks ja ressursside tagamiseks vastavalt selle põhimõtetele ja menetlustele on piisavalt töötajaid ja allhankijaid.

                              3.

                              Teenuse osutamiseks kasutatavaid ruume jälgitakse pidevalt ja neid kaitstakse keskkonnasündmuste tekitatavate kahjude, ilma loata juurdepääsu ja muude asjaolude eest, mis võiksid mõjutada teenuse turvalisust.

                              4.

                              Teenuse osutamiseks kasutatavates ruumides on tagatud, et juurdepääs aladele, kus hoitakse või töödeldakse isikuandmeid, krüptograafilisi andmeid või muid delikaatseid andmeid, on lubatud vaid volitatud töötajatele või allhankijatele.

                  Märkimisväärne

                  Sama kui madala taseme puhul.

                  Kõrge

                  Sama kui madala taseme puhul.

            2.4.6.   Tehniline kontroll

                  Usaldusväärsuse tase

                  Vajalikud komponendid

                  Madal

                              1.

                              Teenuste turvalisusega seotud riskide haldamiseks on olemas proportsionaalsed tehnilise kontrolli meetmed, mis kaitsevad töödeldava teabe konfidentsiaalsust, terviklust ja käideldavust.

                              2.

                              Isikuandmete või delikaatse teabe vahetamiseks kasutatavad elektroonilise side kanalid on kaitstud pealtkuulamise, manipuleerimise ja taasesituse vastu.

                              3.

                              Kui e-identimise vahendite väljastamiseks ja autentimiseks kasutatakse krüptograafiat, on juurdepääs tundlikele krüptograafiamaterjalidele vaid neil rollidel ja rakendustel, mille jaoks on juurdepääs vältimatult vajalik. Tagatakse, et selliseid materjale ei salvestata kunagi püsivalt lihttekstina.

                              4.

                              Kasutatakse menetlusi, mis tagavad, et turvalisus säilib aja jooksul ning et olemas on suutlikkus reageerida riskitaseme muutumisele, intsidentidele ja turvalisuse rikkumistele.

                              5.

                              Kõiki andmekandjaid, mis sisaldavad isikuandmeid, krüptoandmeid või muud delikaatset teavet, hoitakse ja transporditakse ning need hävitatakse ohutult ja turvaliselt.

                  Märkimisväärne

                  Lisaks madalale tasemele peavad olema täidetud järgmised tingimused.
                  Kui e-identimise vahendite väljastamiseks ja autentimiseks kasutatakse krüptograafiat, on delikaatsed krüptomaterjalid manipuleerimise vastu kaitstud.

                  Kõrge

                  Sama kui märkimisväärse taseme puhul.

            2.4.7.   Nõuete järgimine ja auditeerimine

                  Usaldusväärsuse tase

                  Vajalikud komponendid

                  Madal

                  Toimuvad korrapärased siseauditid, mis hõlmavad kõiki pakutavate teenuste osutamise seisukohast olulisi osi, et tagada asjakohaste põhimõtete järgimine.

                  Märkimisväärne

                  Toimuvad korrapärased sõltumatud sise- või välisauditid, mis hõlmavad kõiki pakutavate teenuste osutamise seisukohast olulisi osi, et tagada asjakohaste põhimõtete järgimine.

                  Kõrge

                              1.

                              Toimuvad korrapärased sõltumatud välisauditid, mis hõlmavad kõiki pakutavate teenuste osutamise seisukohast olulisi osi, et tagada asjakohaste põhimõtete järgimine.

                              2.

                              Kui süsteemi haldab otseselt valitsusasutus, auditeeritakse seda kooskõlas riigi õigusaktidega.

         (1)  Euroopa Parlamendi ja nõukogu määrus (EÜ) nr 765/2008, 9. juuli 2008, millega sätestatakse akrediteerimise ja turujärelevalve nõuded seoses toodete turustamisega ja tunnistatakse kehtetuks määrus (EMÜ) nr 339/93 (ELT L 218, 13.8.2008, lk 30).


title: Komisjoni rakendusmäärus (EL) nr 17/2013, 14. jaanuar 2013 , millega kiidetakse heaks toimeaine Trichoderma atroviride tüvi I-1237 kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse rakendusmääruse (EL) nr 540/2011 lisa  EMPs kohaldatav tekst

text:
               15.1.2013

               ET

               Euroopa Liidu Teataja

               L 9/5

         KOMISJONI RAKENDUSMÄÄRUS (EL) nr 17/2013,
   14. jaanuar 2013,
   millega kiidetakse heaks toimeaine Trichoderma atroviride tüvi I-1237 kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Vastavalt määruse (EÜ) nr 1107/2009 artikli 80 lõike 1 punktile a kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega nende toimeainete suhtes, mille kohta on vastu võetud otsus kooskõlas nimetatud direktiivi artikli 6 lõikega 3 enne 14. juunit 2011. Trichoderma atroviride tüve I-1237 puhul on määruse (EÜ) nr 1107/2009 artikli 80 lõike 1 punkti a tingimused täidetud komisjoni otsusega 2008/565/EÜ (3).

               (2)

               Kooskõlas direktiivi 91/414/EMÜ artikli 6 lõikega 2 esitas Agrauxine SA 28. augustil 2007 Prantsusmaale taotluse toimeaine Trichoderma atroviride tüve I-1237 kandmiseks direktiivi 91/414/EMÜ I lisasse. Otsusega 2008/565/EÜ kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas loetletud andmete ja teabe nõuetele.

               (3)

               Kõnealuse toimeaine mõju inimeste ja loomade tervisele ning keskkonnale taotleja kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas hindamisaruande kavandi 19. aprillil 2011.

               (4)

               Liikmesriigid ja Euroopa Toiduohutusamet (edaspidi „toiduohutusamet”) esitasid eksperdihinnangud esialgse hindamisaruande kohta. Toiduohutusamet esitas komisjonile oma järeldused toimeaine Trichoderma atroviride tüve I-1237 kasutamise riskihindamist käsitleva eksperdiarvamuse (4) kohta 15. mail 2012. Liikmesriigid ja komisjon vaatasid esialgse hindamisaruande ja toiduohutusameti järeldused läbi toiduahela ja loomatervishoiu alalises komitees ning 20. novembril 2012 vormistati komisjoni lõplik läbivaatusaruanne Trichoderma atroviride tüve I-1237 kohta.

               (5)

               Mitmest senisest uuringust on ilmnenud, et Trichoderma atroviride tüve I-1237 sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele, eelkõige seoses komisjoni läbivaatamisaruandes uuritud ja üksikasjalikult kirjeldatud kasutusviisidega. Seega on asjakohane kiita heaks Trichoderma atroviride tüvi I-1237.

               (6)

               Enne toimeaine heakskiitmist peaks mööduma piisav ajavahemik, et liikmesriigid ja huvitatud isikud saaksid teha ettevalmistusi heakskiitmisest tulenevate uute nõuete täitmiseks.

               (7)

               Ilma et see piiraks määruses (EÜ) nr 1107/2009 sätestatud kohustusi, mis kaasnevad toimeaine heakskiitmisega, ja võttes arvesse eriolukorda, mille põhjustas üleminek direktiivilt 91/414/EMÜ määrusele (EÜ) nr 1107/2009, kohaldatakse järgmist. Liikmesriikidele tuleks pärast toimeaine heakskiitmist anda kuus kuud Trichoderma atroviride tüve I-1237 sisaldavate taimekaitsevahendite lubade läbivaatamiseks. Liikmesriikidel tuleks vajaduse korral lubasid muuta, need asendada või tagasi võtta. Erandina kõnealusest tähtajast tuleks ette näha pikem ajavahemik iga taimekaitsevahendit ja selle iga kavandatud kasutusala käsitlevate täielike, direktiivi 91/414/EMÜ III lisa kohaste ajakohastatud toimikute esitamiseks ja hindamiseks kooskõlas ühtsete põhimõtetega.

               (8)

               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (5) raames hinnatud toimeainete direktiivi 91/414/EMÜ I lisasse kandmise kogemused on näidanud, et seoses andmetele juurdepääsuga võib tekkida raskusi kehtivate lubade omanike kohustuste tõlgendamisega. Raskuste vältimiseks tulevikus on vaja täpsustada liikmesriikide kohustusi, eelkõige kohustust kontrollida, kas loaomanik on tõendanud, et kõnealuse direktiivi II lisa nõuetele vastav toimik on kättesaadav. Selline täpsustamine ei too liikmesriikidele ega loaomanikele kaasa uusi kohustusi võrreldes kõnealuse direktiivi I lisa muutmiseks seni vastu võetud direktiividega või määrustega, millega kiidetakse heaks toimeaineid.

               (9)

               Määruse (EÜ) nr 1107/2009 artikli 13 lõike 4 kohaselt tuleks komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (6) lisa vastavalt muuta.

               (10)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas määratletud toimeaine Trichoderma atroviride tüvi I-1237 kiidetakse heaks vastavalt kõnealuses lisas esitatud tingimustele.
   Artikkel 2
   Taimekaitsevahendite uuestihindamine
   1.   Liikmesriigid muudavad vajaduse korral määruse (EÜ) nr 1107/2009 kohaselt toimeainena Trichoderma atroviride tüve I-1237 sisaldavate taimekaitsevahendite kehtivaid lube või tühistavad need 30. novembriks 2013.
   Liikmesriigid veenduvad nimetatud tähtpäevaks eelkõige selles, et käesoleva määruse I lisas sätestatud tingimused on täidetud, välja arvatud nimetatud lisa erisätete veerus nimetatud tingimused, ning et loaomanikul on vastavalt määruse (EÜ) nr 1107/2009 artiklis 62 ja direktiivi 91/414/EMÜ artikli 13 lõigetes 1–4 sätestatud tingimustele olemas kõnealuse direktiivi II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab Trichoderma atroviride tüve I-1237 kas ainsa toimeainena või ühena mitmest toimeainest, mis kõik on hiljemalt 31. maiks 2013 kantud rakendusmääruse (EL) nr 540/2011 lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse käesoleva määruse I lisa erisätete osa. Kõnealuse hindamise alusel teevad liikmesriigid kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele.
   Pärast otsustamist toimivad liikmesriigid järgmiselt:

               a)

               kui taimekaitsevahend sisaldab Trichoderma atroviride tüve I-1237 ainsa toimeainena, muudavad vajaduse korral luba või tühistavad selle hiljemalt 30. novembriks 2014 või

               b)

               kui toode sisaldab Trichoderma atroviride tüve I-1237 ühena mitmest toimeainest, muudavad vajaduse korral luba või tühistavad selle hiljemalt 30. novembriks 2014 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse või millega asjaomane toimeaine või asjaomased toimeained on heaks kiidetud, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. juunist 2013.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. jaanuar 2013

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  EÜT L 230, 19.8.1991, lk 1.

      (3)  ELT L 181, 10.7.2008, lk 49.

      (4)  EFSA Journal 2012; 10(6):2706. Kättesaadav internetis: www.efsa.europa.eu

      (5)  EÜT L 366, 15.12.1992, lk 10.

      (6)  ELT L 153, 11.6.2011, lk 1.

      I LISA

                  Üldnimetus, tunnuskood

                  IUPACi nimetus

                  Puhtus (1)

                  Heakskiitmine

                  Heakskiitmise aegumine

                  Erisätted

                     Trichoderma atroviride tüvi I-1237
                  CNCM-i number: I-1237

                  Ei kohaldata

                      cfu/g (
                      eost/g)

                  1. juuni 2013

                  31. mai 2023

                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel tuleb võtta arvesse 20. novembril 2012 toiduahela ja loomatervishoiu alalises komitees Trichoderma atroviride tüve I-1237 kohta koostatud läbivaatusaruande järeldusi, eelkõige selle I ja II liidet.
                  Üldhindamisel peavad liikmesriigid pöörama erilist tähelepanu käitajate ja töötajate kaitsele, pidades silmas seda, et Trichoderma atroviride tüvi I-1237 võib tekitada ülitundlikkust.
                  Kasutustingimustega tuleb vastavalt vajadusele ette näha ohu vähendamise meetmed.

         (1)  Täiendavad andmed toimeaine tunnusandmete ja kirjelduse kohta on esitatud läbivaatusaruandes.

      II LISA
      Rakendusmääruse (EL) nr 540/2011 lisa B osasse lisatakse järgmine kanne:

                     Number

                     Üldnimetus, tunnuskood

                     IUPACi nimetus

                     Puhtus (1)

                     Heakskiitmine

                     Heakskiitmise aegumine

                     Erisätted

                     „32

                        Trichoderma atroviride tüvi I-1237
                     CNCM-i number: I-1237

                     Ei kohaldata

                         cfu/g (
                         eost/g)

                     1. juuni 2013

                     31. mai 2023

                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel tuleb võtta arvesse 20. novembril 2012 toiduahela ja loomatervishoiu alalises komitees Trichoderma atroviride tüve I-1237 kohta koostatud läbivaatusaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu käitajate ja töötajate kaitsele, pidades silmas seda, et Trichoderma atroviride tüvi I-1237 võib tekitada ülitundlikkust.
                     Kasutustingimustega tuleb vastavalt vajadusele ette näha ohu vähendamise meetmed.”

         (1)  Täiendavad andmed toimeaine tunnusandmete ja kirjelduse kohta on esitatud läbivaatamisaruandes.


title: Komisjoni rakendusmäärus (EL) nr 1022/2011, 14. oktoober 2011 , milles käsitletakse toimeaine tsüklaniliidi heakskiidu pikendamata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ja millega muudetakse komisjoni rakendusmäärust (EL) nr 540/2011 EMPs kohaldatav tekst

text:
               15.10.2011

               ET

               Euroopa Liidu Teataja

               L 270/20

         KOMISJONI RAKENDUSMÄÄRUS (EL) nr 1022/2011,
   14. oktoober 2011,
   milles käsitletakse toimeaine tsüklaniliidi heakskiidu pikendamata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ja millega muudetakse komisjoni rakendusmäärust (EL) nr 540/2011
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artiklit 20 ja artikli 78 lõiget 2,
   ning arvestades järgmist:

               (1)

               Toimeaine tsüklaniliid lisati nõukogu 15. juuli 1991. aasta direktiivi 91/414/EMÜ (taimekaitsevahendite turulelaskmise kohta) (2) I lisasse ajavahemikuks, mis lõpeb 31. oktoobril 2011.

               (2)

               Tähtaega pikendati komisjoni 10. novembri 2010. aasta direktiiviga 2010/77/EL, millega muudeti nõukogu direktiivi 91/414/EMÜ seoses teatavate toimeainete I lisasse kuulumise lõppemise kuupäevadega, (3)31. detsembrini 2015, et taotlejad saaksid oma taotlused ette valmistada ning komisjon saaks korraldada hindamise ja taotluste kohta otsuse vastu võtta.

               (3)

               Määruse (EÜ) nr 1107/2009 artikli 78 lõike 3 kohaselt lisati kõnealune toimeaine komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (4) lisa A osasse ning loetakse määruse (EÜ) nr 1107/2009 alusel heakskiidetuks.

               (4)

               Komisjonile ei esitatud komisjoni 7. detsembri 2010. aasta määruse (EL) nr 1141/2010 (millega sätestatakse menetlus teise toimeainete rühma nõukogu direktiivi 91/414/EMÜ I lisasse kuulumise pikendamiseks ja kehtestatakse kõnealuste ainete loetelu) artikli 4 lõikes 1 ettenähtud tähtaja jooksul kõnealuse toimeaine kohta ühtegi taotlust ning taotluste esitamise tähtaeg (5) on möödunud.

               (5)

               Seetõttu ei peaks kõnealuse toimeaine heakskiitu pikendama ning see tuleks rakendusmääruse (EL) nr 540/2011 lisa A osast välja jätta alates heakskiidu oletatava aegumise kuupäevast, kui seda poleks pikendatud direktiiviga 2010/77/EL.

               (6)

               Liikmesriikidele tuleks anda piisavalt aega tsüklaniliidi sisaldavatele taimekaitsevahenditele antud lubade tühistamiseks.

               (7)

               Käesolev määrus ei piira õigust esitada selle toimeaine kohta uut taotlust määruse (EÜ) nr 1107/2009 artikli 7 kohaselt.

               (8)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Heakskiidu pikendamata jätmine
   Toimeaine tsüklaniliidi heakskiitu ei pikendata.
   Artikkel 2
   Üleminekumeetmed
   Liikmesriigid tagavad, et tsüklaniliidi sisaldavate taimekaitsevahendite load tühistatakse 30. aprilliks 2012.
   Artikkel 3
   Ajapikendus
   Liikmesriikide antud ajapikendus tsüklaniliidi sisaldavate taimekaitsevahendite müügile ja levitamisele kaotab kehtivuse hiljemalt 31. oktoobril 2012 ning olemasolevate varude hävitamisele, ladustamisele ja kasutamisele 31. oktoobril 2013.
   Artikkel 4
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa A osa muudetakse vastavalt käesoleva määruse lisale.
   Artikkel 5
   Jõustumine
   Käesolev määrus jõustub Euroopa Liidu Teatajas avaldamisele järgneval päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. oktoober 2011

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  ELT L 230, 19.8.1991, lk 1.

      (3)  ELT L 293, 11.11.2010, lk 48.

      (4)  ELT L 153, 11.6.2011, lk 1.

      (5)  ELT L 322, 8.12.2010, lk 10.

      LISA
      Rakendusmääruse (EL) nr 540/2011 lisa A osa rida 21 asendatakse järgmisega:

                     Number

                     Üldnimetus, tunnuskoodid

                     IUPACi nimetus

                     Puhtus (1)

                     Heakskiitmise kuupäev

                     Heakskiitmise aegumine

                     Erisätted

                     „21

                     Tsüklaniliidi
                     CASi nr 113136-77-9
                     CIPACi nr 586

                     Puudub

                     ≥ 960 g/kg

                     1. november 2001

                     31. oktoober 2011

                     Lubatakse kasutada ainult taimekasvuregulaatorina.
                     Tootmisel saadud toimeaines sisalduva lisandi 2,4-dikloroaniliin (2,4-DCA) maksimaalne kogus peaks olema 1 g/kg.
                     Läbivaatusaruande alalises taimetervise komitees lõpliku vormistamise kuupäev: 29. juuni 2001.”

         (1)  Täiendavad andmed toimeainete identifitseerimiseks ja määratlemiseks on esitatud aruannetes.


title: Komisjoni rakendusmäärus (EL) nr 918/2014, 22. august 2014 , millega muudetakse rakendusmäärust (EL) nr 540/2011 seoses toimeaine liblikaliste hargnemata ahelaga feromoonide heakskiitmise tingimustega  EMPs kohaldatav tekst

text:
               23.8.2014

               ET

               Euroopa Liidu Teataja

               L 251/24

         KOMISJONI RAKENDUSMÄÄRUS (EL) nr 918/2014,
   22. august 2014,
   millega muudetakse rakendusmäärust (EL) nr 540/2011 seoses toimeaine liblikaliste hargnemata ahelaga feromoonide heakskiitmise tingimustega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõike 2 punkti c,
   ning arvestades järgmist:

               (1)

               Toimeaine liblikaliste hargnemata ahelaga feromoonid on komisjoni määruse (EÜ) nr 2229/2004 (2) artiklis 24b ette nähtud korras kantud komisjoni direktiiviga 2008/127/EÜ (3) nõukogu direktiivi 91/414/EMÜ (4) I lisasse. Pärast seda, kui direktiiv 91/414/EMÜ asendati määrusega (EÜ) nr 1107/2009, käsitatakse seda ainet kõnealuse määruse kohaselt heaks kiidetuna ning see on loetletud komisjoni rakendusmääruse (EL) nr 540/2011 (5) lisa A osas.

               (2)

               Euroopa Toiduohutusamet (edaspidi „amet”) esitas 13. detsembril 2013 määruse (EÜ) nr 2229/2004 artikli 25a kohaselt komisjonile oma järeldused liblikaliste hargnemata ahelaga feromoone käsitleva esialgse läbivaatamisaruande kohta (6). Amet edastas oma järeldused liblikaliste hargnemata ahelaga feromoonide kohta teavitajale. Komisjon palus teavitajal esitada märkusi liblikaliste hargnemata ahelaga feromoone käsitleva esialgse läbivaatamisaruande kohta. Liikmesriigid ja komisjon vaatasid esialgse läbivaatamisaruande ja ameti järeldused alalises taime-, looma-, toidu- ja söödakomitees läbi ning 11. juulil 2014 vormistati komisjoni lõplik läbivaatamisaruanne liblikaliste hargnemata ahelaga feromoonide kohta.

               (3)

               Kinnitatakse, et toimeainet liblikaliste hargnemata ahelaga feromoone tuleb käsitada määruse (EÜ) nr 1107/2009 alusel heaks kiidetuna.

               (4)

               Liblikaliste hargnemata ahelaga feromoonid on rühm feromoone, mida looduslikult toodavad liblikaliste seltsi kuuluvad putukad. Nendel feromoonidel on ühine määratletud struktuur ja toimemehhanism. Liblikaliste hargnemata ahelaga feromoone käsitlev läbivaatamisaruanne (SANCO/2633/2008) sisaldab loetelu konkreetsest ühenditest, millel on liblikaliste hargnemata ahelaga feromoonidele omane ühine määratletud struktuur ja mida kasutatakse lubatud taimekaitsevahendites. Seda loetelu ajakohastatakse vastavalt vajadusele.

               (5)

               Vastavalt määruse (EÜ) nr 1107/2009 artikli 13 lõikele 2 koostoimes artikliga 6 ning teaduse ja tehnika arengut arvestades on vaja muuta liblikaliste hargnemata ahelaga feromoonide heakskiitmise tingimusi. Eelkõige on asjakohane nõuda kinnitavat lisateavet.

               (6)

               Rakendusmääruse (EL) nr 540/2011 lisa tuleks seepärast vastavalt muuta.

               (7)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa A osa muudetakse vastavalt käesoleva määruse lisale.
   Artikkel 2
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. august 2014

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  Komisjoni määrus (EÜ) nr 2229/2004, 3. detsember 2004, milles sätestatakse nõukogu direktiivi 91/414/EMÜ artikli 8 lõikes 2 osutatud tööprogrammi neljanda etapi täiendavad üksikasjalikud rakenduseeskirjad (ELT L 379, 24.12.2004, lk 13.)

      (3)  Komisjoni direktiiv 2008/127/EÜ, 18. detsember 2008, millega muudetakse nõukogu direktiivi 91/414/EMÜ mitme toimeaine lisamisega (ELT L 344, 20.12.2008, lk 89).

      (4)  Nõukogu direktiiv 91/414/EMÜ, 15. juuli 1991, mis käsitleb taimekaitsevahendite turuleviimist (EÜT L 230, 19.8.1991, lk 1).

      (5)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (6)  Euroopa Toiduohutusamet. Conclusion on the peer review of the pesticide risk assessment of the active substance Straight Chain Lepidopteran Pheromones („Järeldused toimeaine liblikaliste hargnemata ahelaga feromoonide pestitsiidina kasutamise riskihindamist käsitleva vastastikuse eksperdiarvamuse kohta”). EFSA Journal 2014; 12(1): 3524. 537 lk doi:10.2903/j.efsa.2014.3524. Kättesaadav internetis: www.efsa.europa.eu/efsajournal.

      LISA
      Rakendusmääruse (EL) nr 540/2011 lisa A osas asendatakse toimeainet liblikaliste hargnemata ahelaga feromoone käsitletav 255. rida järgmisega:

                     Number

                     Tavanimetus, tunnuskoodid

                     IUPACi nimetus

                     Puhtus

                     Heakskiitmise kuupäev

                     Heakskiidu aegumine

                     Erisätted

                     „255

                     Liblikaliste hargnemata ahelaga feromoonid

                     Läbivaatamisaruanne (SANCO/2633/2008)

                     Läbivaatamisaruanne (SANCO/2633/2008)

                     1. september 2009

                     31. august 2019

                     A OSA
                     Lubatakse kasutada ainult atraktandina.
                     B OSA
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalises taime-, looma- toidu- ja söödakomitees liblikaliste hargnemata ahelaga feromoonide kohta koostatud läbivaatamisaruande (SANCO/2633/2008) järeldusi, eelkõige selle I ja II liidet.
                     Vajaduse korral hõlmavad kasutustingimused riskivähendamismeetmete võtmist.
                     Teavitaja esitab kinnitava teabe:

                                 1)

                                 aldehüüdrühma sisaldavate ühendite genotoksilisuse kohta;

                                 2)

                                 inimeste kokkupuute kohta liblikaliste hargnemata ahelaga feromoonidega ja nende keskkonda sattumise kohta seoses nende feromoonide eri viisidel kasutamisega taimekaitsevahendina, võrrelduna nende loodusliku taustanivooga.

                           Taotleja esitab komisjonile, liikmesriikidele ja ametile punktis 1 sätestatud teabe 31. detsembriks 2015 ja punktis 2 sätestatud teabe 31. detsembriks 2016.”


title: Komisjoni rakendusmäärus (EL) nr 786/2011, 5. august 2011 , millega kiidetakse heaks toimeaine 1-naftüülatsetamiid vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa ja komisjoni otsust 2008/941/EÜ  EMPs kohaldatav tekst

text:
               6.8.2011

               ET

               Euroopa Liidu Teataja

               L 203/11

         KOMISJONI RAKENDUSMÄÄRUS (EL) nr 786/2011,
   5. august 2011,
   millega kiidetakse heaks toimeaine 1-naftüülatsetamiid vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa ja komisjoni otsust 2008/941/EÜ
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Määruse (EÜ) nr 1107/2009 artikli 80 lõike 1 punkti c kohaselt kohaldatakse nõukogu direktiivi 91/414/EMÜ (2) heakskiitmise menetluse ja tingimuste suhtes toimeainete puhul, mille taotluse täielikkus on kindlaks tehtud vastavalt komisjoni määruse (EÜ) nr 33/2008 (3) artiklile 16. 1-naftüülatsetamiid on toimeaine, mille taotluse täielikkus on kõnealuse määrusega kindlaks tehtud.

               (2)

               Komisjoni määrustes (EÜ) nr 1112/2002 (4) ja (EÜ) nr 2229/2004 (5) on sätestatud direktiivi 91/414/EMÜ artikli 8 lõikes 2 osutatud tööprogrammi neljanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. 1-naftüülatsetamiid kuulus nimetatud loetelusse.

               (3)

               Vastavalt määruse (EÜ) nr 2229/2004 artiklile 24e võttis teataja kahe kuu jooksul pärast kõnealuse määruse artikli 24 lõikes 2 osutatud hindamisaruande projekti kättesaamist tagasi oma toetuse toimeaine kandmisele direktiivi 91/414/EMÜ I lisasse. Sellest tulenevalt jäeti komisjoni 8. detsembri 2008. aasta otsusega 2008/941/EÜ nõukogu direktiivi 91/414/EMÜ I lisasse teatavate toimeainete kandmata jätmise kohta ja neid toimeaineid sisaldavate taimekaitsevahendite lubade tühistamise kohta (6) 1-naftüülatsetamiid nimetatud lisasse kandmata.

               (4)

               Esialgne teataja (edaspidi „taotleja”) esitas direktiivi 91/414/EMÜ artikli 6 lõike 2 alusel uue taotluse, milles ta nõudis, et kohaldataks kiirendatud menetlust, mis on sätestatud määruse (EÜ) nr 33/2008 (millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega) artiklites 14–19.

               (5)

               Taotlus esitati Prantsusmaale, kes oli määrusega (EÜ) nr 2229/2004 nimetatud referentliikmesriigiks. Kiirendatud menetluse tähtajast peeti kinni. Toimeaine kirjeldus ja lubatud kasutusviisid on samasugused nagu otsuses 2008/941/EÜ. Kõnealune taotlus vastab ka muudele määruse (EÜ) nr 33/2008 artiklis 15 sätestatud sisulistele ja menetlusnõuetele.

               (6)

               Prantsusmaa hindas taotleja esitatud täiendavaid andmeid ja koostas lisaaruande. Prantsusmaa edastas selle aruande 12. märtsil 2010. aastal Euroopa Toiduohutusametile (edaspidi „toiduohutusamet”) ja komisjonile. Toiduohutusamet edastas lisaaruande kõigile liikmesriikidele ja taotlejale, et nad saaksid esitada märkusi, ning edastas saadud märkused komisjonile. Vastavalt määruse (EÜ) nr 33/2008 artikli 20 lõikele 1 ja komisjoni palvel esitas toiduohutusamet 15. veebruaril 2011 komisjonile oma järelduse 1-naftüülatsetamiidi kohta (7). Liikmesriigid ja komisjon vaatasid hindamisaruande eelnõu, lisaaruande ja toiduohutusameti järeldused läbi toiduahela ja loomatervishoiu alalises komitees ning 17. juunil 2011 vormistati see komisjoni läbivaatusaruandena 1-naftüülatsetamiidi kohta.

               (7)

               Mitme uuringu käigus on ilmnenud, et 1-naftüülatsetamiidi sisaldavaid taimekaitsevahendeid võib lugeda üldiselt vastavateks direktiivi 91/414/EMÜ artikli 5 lõike 1 punktides a ja b sätestatud nõuetele, eriti kasutusviiside puhul, mida on uuritud ja mille kohta on esitatud üksikasjalikud andmed komisjoni läbivaatamisaruandes. Seepärast on asjakohane 1-naftüülatsetamiid heaks kiita vastavalt määrusele (EÜ) nr 1107/2009.

               (8)

               Määruse (EÜ) nr 1107/2009 artikli 13 lõike 2 kohaselt ja kooskõlas artikliga 6 ning praeguste teaduslike ja tehniliste teadmiste valguses on siiski vajalik lisada teatavad tingimused ja piirangud.

               (9)

               Ilma et seataks kahtluse alla 1-naftüülatsetamiidi heakskiitmine, on siiski asjakohane nõuda täiendavat kinnitavat teavet.

               (10)

               Enne toimeaine heakskiitmist tuleks liikmesriikidele ja huvitatud isikutele anda piisavalt aega, et nad saaksid valmistuda toimeaine heakskiitmisest tulenevate uute nõuete täitmiseks.

               (11)

               Ilma et see piiraks määrusega (EÜ) nr 1107/2009 kindlaks määratud kohustusi, mis kaasnevad toimeaine heakskiitmisega, võttes arvesse eriolukorda, mille põhjustas üleminek direktiivilt 91/414/EMÜ määrusele (EÜ) nr 1107/2009, kohaldatakse siiski järgmist. Liikmesriikidel tuleks pärast toimeaine heakskiitmist anda kuus kuud 1-naftüülatsetamiidi sisaldavate taimekaitsevahendite lubade läbivaatamiseks. Liikmesriigid peaksid vastavalt vajadusele olemasolevaid lube muutma, need asendama või tühistama. Nagu on sätestatud direktiivis 91/414/EMÜ, tuleks erandina kõnealusest tähtajast ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike III lisa kohaste ajakohastatud andmete esitamiseks ja hindamiseks kooskõlas ühtsete põhimõtetega.

               (12)

               Komisjoni 11. detsembri 1992. aasta määruse (EMÜ) nr 3600/92 (8) (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) raames hinnatud toimeainete direktiivi 91/414/EMÜ I lisasse kandmise kogemus on näidanud, et raskusi võib tekkida kehtivate lubade omanike kohustuste tõlgendamisega andmetele juurdepääsu osas. Raskuste vältimiseks tulevikus on vaja täpsustada liikmesriikide kohustused, eelkõige kohustus kontrollida, et loa omanik on näidanud, et tal on juurdepääs toimikule, mis vastab kõnealuse direktiivi II lisa nõuetele. Selline täpsustamine ei too liikmesriikidele ega loaomanikele kaasa uusi kohustusi võrreldes seni vastu võetud direktiividega, millega on muudetud kõnealuse direktiivi I lisa, või määrustega, millega on toimeaineid heaks kiidetud.

               (13)

               Määruse (EÜ) nr 1107/2009 artikli 13 lõike 4 kohaselt tuleks komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (9) lisa vastavalt muuta

               (14)

               Otsuses 2008/941/EÜ on sätestatud, et 1-naftüülatsetamiidi lisasse ei kanta ja seda toimeainet sisaldavate taimekaitsevahendite load tühistatakse 31. detsembriks 2011. Selle otsuse lisast on vaja kustutada 1-naftüülatsetamiidi käsitlev rida. Seega on asjakohane otsust 2008/941/EÜ vastavalt muuta.

               (15)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   Toimeaine 1-naftüülatsetamiid kiidetakse heaks vastavalt I lisas esitatud tingimustele.
   Artikkel 2
   Taimekaitsevahendite ümberhindamine
   1.   Liikmesriigid muudavad vajaduse korral määruse (EÜ) 1107/2009 kohaselt toimeainena 1-naftüülatsetamiidi sisaldavate taimekaitsevahendite kehtivaid lube või tühistavad need 30. juuniks 2012.
   Eelkõige kontrollivad nad nimetatud tähtpäevaks, et käesoleva määruse I lisas sätestatud tingimused on täidetud, välja arvatud kõnealuse lisa erisätete veeru B osas nimetatud tingimused, ning et loa omanikul on kooskõlas direktiivi 91/414/EMÜ artikli 13 lõigetes 1–4 ja määruse (EÜ) nr 1107/2009 artiklis 62 sätestatud tingimustega olemas II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab 1-naftüülatsetamiidi kas ainsa toimeainena või ühena mitmest toimeainest, mis kõik on hiljemalt 31. detsembriks 2011 kantud rakendusmääruse (EL) nr 540/2011 lisasse, lähtudes direktiivi (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse käesoleva määruse I lisa erisätete veeru B osa. Kõnealuse hindamise alusel määravad nad kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele. Pärast otsustamist liikmesriigid

               a)

               muudavad vajadusel luba või tühistavad selle hiljemalt 31. detsembriks 2015, juhul kui taimekaitsevahend sisaldab 1-naftüülatsetamiidi ainsa toimeainena, või

               b)

               kui vahend sisaldab 1-naftüülatsetamiidi ühena mitmest toimeainest, muudavad vajaduse korral luba või tühistavad selle hiljemalt 31. detsembriks 2015 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Otsuse 2008/941/EÜ muutmine
   Otsuse 2008/941/EÜ lisast jäetakse välja 1-naftüülatsetamiidi käsitlev rida.
   Artikkel 5
   Jõustumine ja kohaldamise alguskuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2012.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. august 2011

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  EÜT L 230, 19.8.1991, lk 1.

      (3)  ELT L 15, 18.1.2008, lk 5.

      (4)  EÜT L 168, 27.6.2002, lk 14.

      (5)  ELT L 379, 24.12.2004, lk 13.

      (6)  ELT L 335, 13.12.2008, lk 91.

      (7)  Euroopa Toiduohutusamet: Conclusion on the peer review of the pesticide risk assessment of the active substance 2-(1-naphthyl)acetamide. EFSA Journal 2011;9(2):2020. [lk 58]. doi:10.2903/j.efsa.2011.2020. Kättesaadav aadressil: www.efsa.europa.eu

      (8)  EÜT L 366, 15.12.1992, lk 10.

      (9)  ELT L 153, 11.6.2011, lk 1.

      I LISA

                  Üldnimetus, tunnuskood

                  IUPACi nimetus

                  Puhtus (1)

                  Heakskiitmise kuupäev

                  Heakskiitmise aegumine

                  Erisätted

                  1-naftüülatsetamiid
                  CASi nr
                  86-86-2
                  CIPACi nr 282

                  2-(1-naftüül)atsetamiid

                  ≥ 980 g/kg

                  1. jaanuar 2012

                  31. detsember 2021

                  A OSA
                  Lubatud kasutada ainult taimekasvuregulaatorina.
                  B OSA
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011 alalises toiduahela ja loomatervishoiu komitees 1-naftüülatsetamiidi kohta koostatud läbivaatusaruande järeldusi, eelkõige selle I ja II lisa.
                  Selle üldhinnangu järgi peavad liikmesriigid:

                              a)

                              pöörama erilist tähelepanu käitlejate ja töötajate turvalisusele ja tagama, et kasutustingimustega nähtaks vajaduse korral ette piisavad isikukaitsevahendid;

                              b)

                              pöörama erilist tähelepanu põhjavee kaitsele, kui toimeainet kasutatakse tundlike mullastiku- ja/või kliimatingimustega piirkonnas;

                              c)

                              pöörama erilist tähelepanu veeorganismidele põhjustatavale ohule;

                              d)

                              pöörama erilist tähelepanu sihtrühma mittekuuluvatele taimedele põhjustatavale ohule;

                              e)

                              pöörama erilist tähelepanu lindudele põhjustatavale ohule.

                        Vajaduse korral sisaldavad kasutustingimused riskide vähendamise meetmeid.
                  Teataja peab saatma kinnitavat teavet järgmise kohta:

                              1)

                              sihtrühma mittekuuluvatele taimedele avalduvale ohule;

                              2)

                              pikaajaline oht lindudele.

                        Teataja peab saatma kõnealuse teabe komisjonile, liikmesriikidele ja toiduohutusametile 31. detsembriks 2013.

         (1)  Täiendavad andmed toimeainete olemuse ja spetsifikatsiooni kohta on esitatud läbivaatamisaruandes.

      II LISA
      Rakendusmääruse (EL) nr 540/2011 I lisa B osale lisatakse järgmine kanne:

                     Number

                     Üldnimetus, tunnuskood

                     IUPACi nimetus

                     Puhtus (1)

                     Heakskiitmise kuupäev

                     Heakskiitmise aegumine

                     Erisätted

                     „12

                     1-naftüülatsetamiid
                     CASi nr
                     86-86-2
                     CIPACi nr 282

                     2-(1-naftüül)atsetamiid

                     ≥ 980 g/kg

                     1. jaanuar 2012

                     31. detsember 2021

                     A OSA
                     Lubatud kasutada ainult taimekasvuregulaatorina.
                     B OSA
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011 alalises toiduahela ja loomatervishoiu komitees 1-naftüülatsetamiidi kohta koostatud läbivaatusaruande järeldusi, eelkõige selle I ja II lisa.
                     Selle üldhinnangu järgi peavad liikmesriigid:

                                 a)

                                 pöörama erilist tähelepanu käitlejate ja töötajate turvalisusele ja tagama, et kasutustingimustega nähtaks vajaduse korral ette piisavad isikukaitsevahendid;

                                 b)

                                 pöörama erilist tähelepanu põhjavee kaitsele, kui toimeainet kasutatakse tundlike mullastiku- ja/või kliimatingimustega piirkonnas;

                                 c)

                                 pöörama erilist tähelepanu veeorganismidele põhjustatavale ohule;

                                 d)

                                 pöörama erilist tähelepanu sihtrühma mittekuuluvatele taimedele põhjustatavale ohule;

                                 e)

                                 pöörama erilist tähelepanu lindudele põhjustatavale ohule.

                           Vajaduse korral sisaldavad kasutustingimused riskide vähendamise meetmeid.
                     Teataja peab saatma kinnitavat teavet järgmise kohta:

                                 1)

                                 sihtrühma mittekuuluvatele taimedele avalduv oht;

                                 2)

                                 pikaajaline oht lindudele.

                           Teataja peab saatma kõnealuse teabe komisjonile, liikmesriikidele ja toiduohutusametile 31. detsembriks 2013.”

         (1)  Täiendavad andmed toimeainete olemuse ja spetsifikatsiooni kohta on esitatud läbivaatamisaruandes.